 R O M Â N I A
JUDEŢUL HUNEDOARA 
   MUNICIPIUL BRAD
           P R I M A R
 Nr. 152/11829/12.10.2021

R E F E R A T   D E   A P R O B A R E 
privind rectificarea bugetului Municipiului Brad pe anul 2021

Rectificarea bugetară propusă spre analiză, dezbatere şi aprobare are drept temei legal prevederile art.19 alin. 2 din Legea nr. 273/2006 privind finanţele publice locale, cu modificările și completările ulterioare, conform căruia ”Pe parcursul exerciţiului bugetar, autorităţile deliberative pot aproba rectificarea bugetelor prevăzute  la alin.1, lit. a şi b, în termen de 30 de zile de la data intrării în vigoare a legii de rectificare a bugetului de stat, precum şi ca urmare a unor propuneri fundamentate ale ordonatorilor principali de credite”.


În bugetul local al Municipiului Brad s-au încasat venituri în plus față de cele prognozate din impozite și taxe locale în sumă de 34,97 mii lei.


Prin adresa nr. HDG_STZ 19006/11.10.2021 a Administrației Județene a Finanțelor Publice Hunedoara, înregistrată la Primăria Municipiului Brad sub nr. 41410/11.10.2021, s-a comunicat suplimentarea sumelor defalcate din taxa pe valoarea adăugată pentru echilibrarea bugetelor locale pe anul 2021 pentru Municipiul Brad, din Fondul de rezervă bugetară la dispoziția Guvernului prevăzut în bugetul de stat pe anul 2021 pentru plata unor cheltuieli curente și de capital. 


Astfel, suma alocată Municipiului Brad din Fondul de rezervă bugetară la dispoziția Guvernului este de 700 mii lei.


Având în vedere cele de mai sus, am inițiat prezentul proiect de hotărâre prin care am propus  majorarea bugetului local al Municipiului Brad pe anul 2021 atât la venituri, cât și la cheltuieli cu suma de 734,97 mii lei.

Astfel, veniturile bugetului Municipiului Brad pe anul 2021 se modifică cu suma de 734,97 mii lei la următoarele capitole bugetare:

    - 07.02 “Impozite si taxe pe proprietate“ ............................................ 34,97 mii lei;

    - 11.02 “Sume defalcate din TVA“  ...................................................700,00 mii lei.
    Cheltuielile bugetului Municipiului Brad pe anul 2021 se modifică cu suma de 734,97 mii lei la următoarele capitole bugetare:

  - 51.02 – ”Autorități publice și acțiuni externe”   ................................. 100,00 mii lei;

  - 66.02 - „Sănătate„.................................................................................205,00 mii lei;

  - 67.02 – ”Cultură, recreere și religie”  ....................................................90,00 mii lei;

  - 70.02  - “Locuințe servicii și dezvoltare publică“ ................................ 95,00 mii lei;

  - 84,02  - “Transporturi“........................................................................ 244,97 mii lei.


În contextul celor de mai sus am inițiat prezentul proiect de hotărâre  prin care am propus rectificarea bugetului Municipiului Brad pe anul 2021 cu suma de  734,97 mii lei, în sensul stabilirii veniturilor în sumă  de 34.963,82 mii lei şi a cheltuielilor în sumă de 36.470,79mii lei și–l supun plenului Consiliului Local al Municipiului Brad spre dezbatere în forma prezentată.
 
Invoc în susţinerea propunerii mele prevederile Secţiunii a 2-a  din Legea nr. 15/2021 a bugetului de stat pe anul 2021, ale H.G. nr. 1088/2021
privind alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2021, pentru unele unităţi administrativ-teritoriale, precum și ale art.1 alin. 2, art. 8,  art. 39  şi art. 58 alin.1 lit. a din  Legea nr. 273/2006 privind finanţele publice locale, cu modificările şi completările ulterioare.

P R I M A R
          Florin CAZACU
